والتر ایزاکسون دباره جابز موئه که د ویرم هئ که د یه گل ایواره افتویی د باشغه حونه ش نشسه بییمو و وه دباره مردن قسه می کرد. وه دباره کنشتگریایی که دباره بودا، هئن و چئل سالی که د عمرش گوارده بی قسه می کرد. وه می گوت که: «ائتقاتم وه خدا نصم و نیمه یه. د بیشتر زنئی ام، حس کردم که واس زئشتی بیشتر د یه که ها د ور تیه مو با. مه دوس درم فرگ بکم که نها مردن چی ای د آئم می مونه. یه بلاجویه که همه نهاکنشگریا و ویر روشنایی کمی که وه دس اومائه د بین روئه. د راستکی دلم میها که نها مردن چی ای ئم با.» وه یه گری بی دنگ من و د نهاش گوت که: «شایت مردن چی روشنا و کور کردن یه گل کلیت که تو روشنا و کورش می کی با. شایت سی یه با که مه دوس نارم که محصولات اپل کلیت روشنا و کور کردن ناشتوئن.»